ⅭⅩⅩⅢ
Ogosaba Gw’okonyora Amaabera
Ⅰ Ninyimokererie amaiso aane goocha agwo asore,
igoro ase obomenyo bwao.
Ⅱ Ama! Buna koreng’ana abasomba basemeretie omonene obo,
na abasomba abaiseke basemeretie omoteneneri obo omokungu;
naboigo naintwe tosemeretie Omonene Nyasae oito,
goika abe otororeire amaabera.
Ⅲ Aye Omonene, otororere amaabera, koranche otororere amaabera,
ekiagera twabeire togochecherigwa mono goetania.
Ⅳ Twaichoirwe n’echaayo y’abwo beisanekerete,
na ogochecherigwa kw’abamwenu.